CELEX: 32016R0032
Language: mt
Date: 2016-01-14 00:00:00
Title: Regolament ta' Implimentazzjoni tal-Kummissjoni (UE) 2016/32 tal-14 ta' Jannar 2016 li jestendi d-dazju antidumping definittiv impost mir-Regolament ta' Implimentazzjoni (UE) 2015/82 fuq l-importazzjonijiet ta' aċidu ċitriku li joriġinaw mir-Repubblika Popolari taċ-Ċina għall-importazzjonijiet ta' aċidu ċitriku kkonsenjat mill-Malasja, kemm jekk dikjarat li joriġina mill-Malasja kif ukoll jekk le

15.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 10/3
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/32
   tal-14 ta' Jannar 2016
   li jestendi d-dazju antidumping definittiv impost mir-Regolament ta' Implimentazzjoni (UE) 2015/82 fuq l-importazzjonijiet ta' aċidu ċitriku li joriġinaw mir-Repubblika Popolari taċ-Ċina għall-importazzjonijiet ta' aċidu ċitriku kkonsenjat mill-Malasja, kemm jekk dikjarat li joriġina mill-Malasja kif ukoll jekk le
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (1), (“ir-Regolament bażiku”), u b'mod partikolari l-Artikolu 13 tiegħu,
   Billi:
   1.   PROĊEDURA
   
   1.1.   Miżuri eżistenti
   
   
               (1)
            
            
               Il-Kunsill, wara investigazzjoni antidumping (“l-investigazzjoni oriġinali”), impona dazju antidumping definittiv fuq l-importazzjonijiet tal-aċidu ċitriku li joriġina mir-Repubblika tal-Poplu taċ-Ċina (“RPĊ”) permezz tar-Regolament (KE) Nru 1193/2008 (2). Il-miżuri ħadu l-forma ta' dazju ad valorem li jvarja bejn 6,6 % u 42,7 % (“il-miżuri oriġinali”).
            
         
               (2)
            
            
               Il-Kummissjoni Ewropea (“il-Kummissjoni”), permezz tad-Deċiżjoni 2008/899/KE (3) aċċettat impenji fuq il-prezzijiet offruti minn seba' produtturi esportaturi Ċiniżi jew grupp ta' produtturi esportaturi flimkien mal-Kamra tal-Kummerċ Ċiniża tal-Importaturi u l-Esportaturi tal-Metalli, tal-Minerali u tal-Kimiki.
            
         
               (3)
            
            
               Il-Kummissjoni, permezz tad-Deċiżjoni 2012/501/UE (4), sussegwentement irtirat l-impenn offrut minn produttur esportatur wieħed, jiġifieri Laiwu Taihe Biochemistry Co. Ltd. (“Laiwu”).
            
         
               (4)
            
            
               Bir-Regolament ta' Implimentazzjoni (UE) 2015/82 (5) il-Kummissjoni, wara rieżami ta' skadenza u rieżami interim parzjali (“l-investigazzjonijiet preċedenti”) skont l-Artikoli 11(2) u 11(3) tar-Regolament bażiku rispettivament, żammet il-miżuri definittivi u emendat il-livell tagħhom. Id-dazji antidumping definittivi fis-seħħ fuq l-importazzjonijiet ta' aċidu ċitriku li joriġinaw mir-RPĊ ivarjaw bejn il-15,3 % u t-42,7 % (“il-miżuri fis-seħħ”).
            
         1.2.   Il-prodott ikkonċernat u l-prodott investigat
   
   
               (5)
            
            
               Il-prodott ikkonċernat huwa kif definit fl-investigazzjoni oriġinali, l-aċidu ċitriku (inkluż iċ-ċitrat trisodiku diidrat) li joriġina mir-RPĊ, li attwalment jaqa' taħt il-kodiċi NM 2918 14 00 u ex 2918 15 00 (“il-prodott ikkonċernat”).
            
         
               (6)
            
            
               Il-prodott investigat huwa l-istess bħal dak definit fil-premessa preċedenti, li iżda ġej mill-Malasja, kemm jekk iddikjarat li joriġina mill-Malasja u kemm jekk le, u li bħalissa jaqa' taħt l-istess kodiċi NM bħall-prodott ikkonċernat (“il-prodott investigat”). Il-kodiċi TARIC għall-prodott li qed jiġi investigat huma 2918140010 and 2918150011.
            
         
               (7)
            
            
               L-investigazzjoni wriet li l-aċidu ċitriku esportat mir-RPĊ lejn l-Unjoni u l-aċidu ċitriku kkonsenjat mit-Malasja lill-Unjoni għandhom l-istess karatteristiċi fiżiċi u tekniċi bażiċi u għandhom l-istess użu, u għalhekk għandhom jitqiesu bħal prodotti simili skont it-tifsira tal-Artikolu 1(4) tar-Regolament bażiku.
            
         1.3.   Raġunijiet għall-ftuħ ta' investigazzjoni
   
   
               (8)
            
            
               Il-Kummissjoni kellha għad-dispożizzjoni tagħha biżżejjed evidenza prima facie li l-miżuri fis-seħħ qed issir ċirkumvenzjoni magħhom permezz ta' importazzjonijiet mill-Malasja tal-prodott investigat.
            
         
               (9)
            
            
               It-tagħrif li għandha l-Kummissjoni għad-dispożizzjoni tagħha wera li kien hemm bidla sinifikanti fil-mod ta' kif isir il-kummerċ li jinvolvi l-esportazzjonijiet mir-Repubblika tal-Poplu taċ-Ċina u mill-Malasja lejn l-Unjoni, wara l-impożizzjoni ta' miżuri fuq il-prodott ikkonċernat, kif spjegat fil-premessi minn (1) sa (4), u din il-bidla ma għandhiex raġuni jew ġustifikazzjoni ekonomika b'saħħitha biżżejjed, għajr dik tal-impożizzjoni tad-dazju.
            
         
               (10)
            
            
               Barra minn hekk, il-Kummissjoni kellha għad-dispożizzjoni tagħha biżżejjed evidenza prima facie li l-effetti ta' rimedju tal-miżuri fis-seħħ kienu qed jiġu mhedda kemm f'termini ta' kwantità kif ukoll ta' prezz.
            
         
               (11)
            
            
               Fl-aħħar nett, il-Kummissjoni kellha biżżejjed evidenza prima facie li turi li l-prezzijiet tal-prodott investigat huma oġġett ta' dumping meta mqabblin mal-valur normali stabbilit diġà għall-prodott ikkonċernat.
            
         1.4.   Ftuħ ta' investigazzjoni ex officio
      
   
   
               (12)
            
            
               Wara li stabbilixxiet, wara li infurmat lill-Istati Membri, li hemm biżżejjed evidenza prima facie għall-ftuħ ta' investigazzjoni, fl-1 ta' Mejju 2015, il-Kummissjoni bdiet, fuq l-inizjattiva tagħha stess, investigazzjoni skont ir-Regolament ta' Implimentazzjoni tal-Kummissjoni (UE) 2015/706 (6) (“ir-Regolament ta' tnedija”) f'konformità mal-Artikoli 13(3) u 14(5) tar-Regolament bażiku. Il-Kummissjoni, skont ir-Regolament ta' tnedija stiednet ukoll lill-awtoritajiet tad-dwana sabiex jirreġistraw l-importazzjonijiet tal-aċidu ċitriku kkunsinjati mill-Malasja.
            
         1.5.   Investigazzjoni
   
   
               (13)
            
            
               Il-Kummissjoni avżat uffiċjalment lill-awtoritajiet tar-RPĊ, lill-Malasja, lill-produtturi esportaturi magħrufin ta' dawn il-pajjiżi, lill-importaturi magħrufin fl-Unjoni li huma kkonċernati u lill-industrija tal-Unjoni, dwar it-tnedija tal-investigazzjoni. Il-Missjoni tar-Repubblika mill-Malasja lill-Unjoni Ewropea pprovditilha d-dettalji ta' kuntatt ta' produtturi esportaturi fil-Malasja. Formoli ta' eżenzjoni ntbagħtu lil dawn il-produtturi esportaturi fil-Malasja. Intbagħtu wkoll kwestjonarji lill-importaturi esportaturi magħrufin fir-RPĊ u lill-importaturi mhux relatati fl-Unjoni.
            
         
               (14)
            
            
               Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu smigħ mal-Kummissjoni u/jew mal-Uffiċjal tas-Seduta skont iż-żmien stipulat fir-Regolament ta' tnedija. Il-partijiet kollha kienu infurmati li n-nuqqas ta' koperazzjoni jista' jwassal għall-applikazzjoni tal-Artikolu 18 tar-Regolament bażiku, u għal konklużjonijiet li jkunu bbażati fuq il-fatti disponibbli.
            
         
               (15)
            
            
               Kumpanija Malasjana qalet li ma kenitx produttur iżda sempliċiment utent tal-aċidu ċitriku u għalhekk hija ma talbitx eżenzjoni. Din il-kumpanija ġiet infurmata li, jekk hija kellha xi kumpaniji relatati li jipproduċu fil-Malasja, dawn kienu mistiedna wkoll biex iwieġbu għall-formola ta' eżenzjoni. Il-Kummissjoni ma rċeviet l-ebda tweġiba għall-formola ta' eżenzjoni mingħand l-ebda produttur esportatur Malasjan. Sitt produtturi esportaturi fir-RPĊ u erba' importaturi mhux relatati fl-Unjoni wieġbu għall-kwestjonarju.
            
         1.6.   Il-perjodu tar-rapport u l-perjodu tal-investigazzjoni
   
   
               (16)
            
            
               Il-perjodu ta' investigazzjoni kopra l-perjodu mill-1 ta' Jannar 2011 sal-31 ta' Marzu 2015. Tul il-perjodu investigattiv inġabret id-dejta li kellha tiġi investigata, fost l-oħrajn l-allegata bidla fix-xejra tal-kummerċ. Inġabret dejta aktar iddettaljata għall-perjodu tar-rapport bejn l-1 ta' Jannar 2014 u l-31 ta' Marzu 2015 sabiex tiġi eżaminata l-possibbiltà tal-imminar tal-effett ta' rimedju tal-miżuri fis-seħħ f'dak li għandu x'jaqsam ma' prezzijiet u/jew kwantitajiet u l-eżistenza ta' dumping.
            
         2.   RIŻULTATI TAL-INVESTIGAZZJONI
   
   2.1.   Kunsiderazzjonijiet ġenerali
   
   
               (17)
            
            
               Skont l-Artikolu 13(1) tar-Regolament bażiku, il-valutazzjoni tal-eżistenza ta' ċirkomvenzjoni saret billi ġie analizzat b'mod suċċessiv jekk kienx hemm bidla fix-xejra tal-kummerċ bejn ir-RPĊ, il-Malasja u l-Unjoni; jekk din il-bidla nibtitx minn xi prattika, proċess jew ħidma li għalihom ma kienx hemm raġuni jew ġustifikazzjoni ekonomika suffiċjenti għajr l-impożizzjoni tad-dazju; jekk kienx hemm evidenza ta' ħsara jew li l-effetti rimedjali tad-dazju kienu qed jiġu kompromessi f'termini ta' prezzijiet u/jew ta' kwantitajiet tal-prodott li qed jiġi investigat; u jekk kienx hemm evidenza ta' dumping b'rabta mal-valuri normali stabbiliti qabel fl-investigazzjoni oiġinali, jekk ikun hemm bżonn, f'konformità mad-dispożizzjonijiet tal-Artikolu 2 tar-Regolament bażiku.
            
         2.2.   Grad ta' kooperazzjoni u determinazzjoni tal-volumi tal-kummerċ
   
   
      Il-Malasja
   
   
               (18)
            
            
               L-ebda wieħed mill-esporaturi li jinsab fil-Malasja ma kkopera f'din l-investigazzjoni. Minħabba n-nuqqas ta' koperazzjoni, is-sejbiet dwar l-esportazzjonijiet tal-aċidu ċitriku mill-Malasja lejn l-Unjoni kienu magħmula abbażi tal-fatti disponibbli skont l-Artikolu 18(1) tar-Regolament bażiku. F'dan il-każ, intużat id-dejta Comext sabiex jiġu ddeterminati l-volumi globali tal-importazzjoni mill-Malażja lejn l-Unjoni.
            
         
      Ir-RPĊ
   
   
               (19)
            
            
               Sitt produtturi/esportaturi fir-RPĊ, li kienu wkoll suġġetti għal impenji, wieġbu l-kwestjonarju. L-esportazzjonijiet tal-kumpanniji li kkoperaw koprew madwar 54 % tal-esportazzjonijiet totali Ċiniżi lejn l-Unjoni u madwar 69 % tal-esportazzjonijiet Ċiniżi lejn il-Malasja matul il-perjodu tar-rappurtar.
            
         
               (20)
            
            
               Minħabba n-nuqqas ta' kooperazzjoni mill-Malasja u għax kien hemm biss kooperazzjoni parzjali mir-RPĊ, intużat id-dejta Comext biex jiġu ddeterminati l-volumi tal-esportazzjoni totali mir-RPĊ lejn l-Unjoni. Dawn kienu kontrovverifikati mal-istatistika nazzjonali Ċiniża. L-istatistiki nazzjonali Ċiniżi ntużaw ukoll biex jiġu stabbiliti l-esportazzjonijiet globali totali mir-RPĊ lejn il-Malasja.
            
         
               (21)
            
            
               Id-dejta statistika ġiet kontrovverifikata ma' dejta ppreżentata minn sitt produtturi esportaturi li kkooperaw. Id-dejta ppreżentata mill-kumpaniji li kkooperaw urew xejriet simili għal dawk stabbiliti fil-COMEXT min-naħa waħda u għal dawk tal-istatistiki nazzjonali Ċiniżi fuq in-naħa l-oħra.
            
         2.3.   Il-bidla fix-xejra tal-kummerċ
   
   
      Importazzjonijiet tal-aċidu ċitriku fl-Unjoni
   
   
               (22)
            
            
               Matul il-perjodu tal-investigazzjoni, l-importazzjonijiet tal-prodott ikkonċernat mir-RPĊ lejn l-Unjoni l-ewwel żdiedu bejn l-2011 u l-2012 b'14 %. Sussegwentement fl-2013, niżlu taħt il-livell tal-2011, mbagħad reġgħu żdiedu fl-2014 sa tmiem il-perjodu tar-rappurtar. B'mod ġenerali, kien hemm żieda ta' 5 % matul il-perjodu tal-investigazzjoni, minn 201 345 tunnellata fl-2011 għal 210 516-il tunnellata matul il-perjodu tar-rappurtar.
            
         
               (23)
            
            
               Dan għandu jitqies b'rabta maż-żieda relattiva tal-importazzjonijiet mill-Malasja matul l-istess perjodu, jiġifieri minn 792 tunnellata fl-2011 għal 6 837 tunnellata matul il-perjodu tar-rappurtar, b'aktar minn tmien darbiet. Iż-żieda totali fil-volum tal-importazzjonijiet mill-Malasja bejn l-2011 u t-tmiem tal-perjodu tar-rappurtar kien jikkorrispondi għal aktar minn 6 000 tunnellata.
            
         
               (24)
            
            
               It-Tabella 1 turi l-kwantitajiet ta' importazzjonijiet ta' aċidu ċitriku mir-RPĊ (7) u mill-Malasja lejn l-Unjoni mill-1 ta' Jannar 2011 sat-tmiem tal-perjodu tar-rappurtar.
               
                  Tabella 1
               
               
                  Volumi tal-importazzjoni mir-RPĊ u mill-Malasja lejn l-Unjoni
               
               
                            
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           PR (8)
                           
                        
                     
                           Iċ-Ċina (tunnellati)
                        
                        
                           201 345 
                        
                        
                           230 454 
                        
                        
                           193 383 
                        
                        
                           205 791 
                        
                        
                           210 516 
                        
                     
                           
                              Indiċi
                           
                        
                        
                           
                              100
                           
                        
                        
                           
                              114
                           
                        
                        
                           
                              96
                           
                        
                        
                           
                              102
                           
                        
                        
                           
                              105
                           
                        
                     
                           Il-Malasja (tunnellati)
                        
                        
                           792
                        
                        
                           1 972 
                        
                        
                           4 403 
                        
                        
                           6 559 
                        
                        
                           6 837 
                        
                     
                           
                              Indiċi
                           
                        
                        
                           
                              100
                           
                        
                        
                           
                              249
                           
                        
                        
                           
                              556
                           
                        
                        
                           
                              828
                           
                        
                        
                           
                              863
                           
                        
                     
                     
         
      Esportazzjonijiet mir-RPĊ lejn il-Malasja
   
   
               (25)
            
            
               Bl-istess mod, kif jidher fit-Tabella 2 hawn taħt, kien hemm żieda relattivament sostanzjali fl-esportazzjonijiet tal-aċidu ċitriku mir-RPĊ lejn il-Malasja matul il-perjodu tal-investigazzjoni, jiġifieri minn 7 990 tunnellata fl-2011 għal 13 763 tunnellata fil-perjodu tar-rappurtar, li hija żieda ta' aktar minn 70 %. Din iż-żieda tikkorrispondi għal madwar 6 000 tunnellata u għalhekk ikkorrispondiet kważi eżattament għaż-żieda fil-volumi tal-importazzjoni mill-Malasja lejn l-Unjoni kif muri fit-Tabella 1. Din it-tendenza ta' żieda kienet osservata wkoll fir-rigward tas-sitt produtturi esportaturi Ċiniżi li kkooperaw.
               
                  Tabella 2
               
               
                  Volumi tal-esportazzjoni mir-RPĊ għall-Malasja
               
               
                            
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           PR
                        
                     
                           Esportazzjonijiet totali lejn il-Malasja fi kwantità (tunnellati)
                        
                        
                           7 990 
                        
                        
                           7 333 
                        
                        
                           11 693 
                        
                        
                           15 172 
                        
                        
                           13 763 
                        
                     
                           Esportazzjonijiet totali lejn il-Malasja
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           
                              Indiċi
                           
                        
                        
                           
                              100
                           
                        
                        
                           
                              92
                           
                        
                        
                           
                              146
                           
                        
                        
                           
                              190
                           
                        
                        
                           
                              172
                           
                        
                     
                           Esportazzjonijiet lejn il-Malasja minn produtturi esportaturi Ċiniżi li kkooperaw
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           
                              Indiċi
                           
                        
                        
                           
                              100
                           
                        
                        
                           
                              123
                           
                        
                        
                           
                              209
                           
                        
                        
                           
                              197
                           
                        
                        
                           
                              216
                           
                        
                     
                           
                              Sors: Goodwill China Business Information Ltd, it-tweġibiet għall-kwestjonarju.
                        
                     
         
      Konklużjoni dwar il-bidla fix-xejra tal-kummerċ
   
   
               (26)
            
            
               Iż-żieda fil-volumi, kemm tal-esportazzjonijiet mill-Malasja lejn l-Unjoni kif ukoll tal-esportazzjonijiet mir-RPĊ lejn il-Malasja seħħet wara l-impożizzjoni tal-miżuri oriġinali. Din tikkostitwixxi bidla fix-xejra tal-kummerċ bejn ir-RPĊ u l-Malasja minn naħa, u l-Malasja u l-Unjoni, min-naħa l-oħra.
            
         
               (27)
            
            
               Filwaqt li wieħed jinnota li f'termini assoluti, il-volum tal-importazzjonijiet mill-Malasja lejn l-Unjoni kien għadu relattivament baxx matul il-PI, it-tendenza hija li jiżdied sew.
            
         2.4.   In-natura tal-prattika ta' ċirkomvenzjoni
   
   
               (28)
            
            
               L-Artikolu 13(1) tar-Regolament bażiku jitlob li l-bidla fix-xejra tal-kummerċ tinbet minn prattika, proċess jew ħidma li għalihom ma hemmx raġuni valida jew ġustifikazzjoni ekonomika suffiċjenti għajr għall-impożizzjoni tad-dazju. Il-prattika, il-proċess u x-xogħol jinkludu, fost l-oħrajn, il-konsenja tal-prodott suġġett għal miżuri permezz ta' pajjiżi terzi.
            
         
      Volum tal-produzzjoni fil-Malasja
   
   
               (29)
            
            
               Minħabba li ma kienx hemm kooperazzjoni mill-ebda kumpanija fil-Malasja, l-ebda informazzjoni ma setgħet tinkiseb dwar il-livelli possibbli ta' produzzjoni ġenwina tal-prodott investigat fil-Malasja.
            
         
      Trasbord
   
   
               (30)
            
            
               Fil-bidu ta' din l-investigazzjoni, il-Kummissjoni kellha evidenza li xi produtturi esportaturi Ċiniżi kellhom kuntatti kummerċjali ma' importaturi fl-Unjoni, li turi l-possibbiltà li d-dazji qed jiġu evitati permezz tat-trasbord. Barra minn hekk, kif imsemmi fil-premessa (29) aktar 'il fuq, ma kien hemm l-ebda evidenza li fil-Malasja hemm xi produzzjoni ġenwina, u l-ebda kumpanija fil-Malasja ma kkooperat. Barra minn hekk, kif stabbilit fil-premessi minn (22) sa (26) hawn fuq, kien hemm bidla ċara fix-xejra tal-kummerċ, murija permezz ta' żieda qawwija simultanja fl-esportazzjonijiet mir-RPĊ lejn il-Malasja u fl-importazzjonijiet mill-Malasja lejn l-Unjoni, kważi bl-istess kwantitajiet.
            
         
               (31)
            
            
               Għalhekk ġie konkluż li hemm it-trasbord ta' aċidu ċitriku li joriġina miċ-Ċina lejn l-Unjoni li jgħaddi mill-Malasja.
            
         2.5.   Ma hemmx raġuni valida jew ġustifikazzjoni ekonomika, ħlief l-impożizzjoni ta' dazju antidumping
   
   
               (32)
            
            
               L-investigazzjoni ma żvelat l-ebda raġuni adegwata jew ġustifikazzjoni ekonomika oħra għat-trasbord ħlief l-evażjoni tal-miżuri fis-seħħ tal-prodott ikkonċernat. Ma nstab l-ebda element, għajr id-dazju, li seta' jitqies bħala kumpens għall-ispejjeż tat-trasbord, partikolarment fir-rigward tat-trasport u t-tagħbija mill-ġdid, tal-aċidu ċitriku li joriġina mir-RPĊ u jgħaddi mill-Malasja.
            
         2.6.   Imminar tal-effett ta' rimedju fuq id-dazju antidumping
   
   
               (33)
            
            
               Sabiex jiġi vvalutat jekk l-aċidu ċitriku impurtat, f'termini ta' kwantitajiet u prezzijiet, imminax l-effetti remedjali tal-miżuri fis-seħħ, intużat id-dejta Comext bħala l-aħjar dejta disponibbli dwar il-kwantitajiet u l-prezzijiet tal-importazzjonijiet mill-Malasja. Il-prezzijiet ddeterminati b'dan il-mod tqabblu mal-livell ta' eliminazzjoni tal-ħsara stabbilit għall-produtturi tal-Unjoni f'investigazzjonijiet preċedenti (9).
            
         
               (34)
            
            
               Filwaqt li wieħed jinnota li f'termini assoluti, il-volum tal-importazzjonijiet mill-Malasja lejn l-Unjoni kien għadu relattivament baxx matul il-PI, it-tendenza tiegħu hija li jiżdied sew. Għalhekk, iż-żieda tal-importazzjonijiet mill-Malasja lejn l-Unjoni minn 792 tunnellata fl-2011 għal 6 837 tunnellata fil-PR, tqieset bħala sinifikanti f'termini ta' volum relattiv.
            
         
               (35)
            
            
               It-tqabbil sar bejn il-livell ta' eliminazzjoni tal-ħsara kif stabbilit fl-investigazzjoni preċedenti u l-medja tal-prezz tal-esportazzjoni stabbilit fuq il-bażi tad-dejta Comext f'din l-investigazzjoni għall-Malasja, u aġġustat għall-ispejjeż ta' wara l-importazzjoni. Minħabba n-nuqqas ta' kooperazzjoni suffiċjenti, l-ispejjeż ta' wara l-importazzjoni ġew stabbiliti abbażi tad-dejta f'investigazzjonijiet preċedenti. It-tqabbil wera sottokwotazzjonijiet sinifikanti għall-Malasja ta' 30-40 %. Għaldaqstant ġie konkluż li l-effetti rimedjali tal-miżuri fis-seħħ qed jiġu mminati kemm f'termini ta' kwantitajiet kif ukoll ta' prezzijiet.
            
         2.7.   Evidenza ta' dumping
   
   
               (36)
            
            
               Fl-aħħar nett, f'konformità mal-Artikolu 13(1) tar-Regolament bażiku, ġie eżaminat jekk kienx hemm evidenza ta' dumping b'rabta mal-valur normali stabbilit fl-investigazzjonijiet preċedenti.
            
         
               (37)
            
            
               Fl-investigazzjonijiet preċedenti, il-valur normali ġie stabbilit abbażi tal-prezzijiet fil-RPĊ, li f'dawk l-investigazzjonijiet instab li kien pajjiż analogu b'ekonomija tas-suq adegwata.
            
         
               (38)
            
            
               Il-prezzijiet tal-esportazzjonijiet mill-Malasja lejn l-Unjoni kienu bbażati fuq il-fatti disponibbli, jiġifieri fuq il-prezz tal-esportazzjoni medju tal-aċidu ċitriku matul il-perjodu tar-rappurtar kif irrappurtat fil-Comext u aġġustat kif deskritt hawn taħt.
            
         
               (39)
            
            
               Biex jiġi żgurat tqabbil ġust bejn il-valur normali u l-prezz tal-esportazzjoni, saret konċessjoni xierqa fil-forma ta' aġġustamenti għad-differenzi li jaffettwaw il-prezzijiet u l-komparabilità tal-prezzijiet skont l-Artikolu 2(10) tar-Regolament bażiku. Għalhekk, saru aġġustamenti għal differenzi fl-ispejjeż tat-trasport u tal-assigurazzjoni. Minħabba li ma kien hemm l-ebda kooperazzjoni mill-produtturi fil-Malasja, l-aġġustamenti kellhom jiġu stabbiliti abbażi tal-fatti disponibbli, jiġifieri fuq stima tal-prezz maħruġa minn fornitur indipendenti għat-trasport dinji tal-merkanzija (10) matul il-perjodu tar-rappurtar, għat-trasport u għall-assigurazzjoni bejn port partikolari fil-Malasja u port partikolari fl-Unjoni b'termini ta' konsenja CIF stmati għal 65-75 EUR/mt.
            
         
               (40)
            
            
               Skont l-Artikoli 2(11) u 2(12) tar-Regolament bażiku, il-marġni tad-dumping ġie kkalkulat billi l-valur normali medju peżat kif stabbilit fl-investigazzjojnijiet preċedenti tqabbel mal-prezzijiet medji peżati korrispondenti tal-esportazzjonijiet mill-Malasja lejn l-Unjoni kif stabbiliti fil-premessi (38) u (39) ta' hawn fuq matul il-perjodu tar-rappurtar, muri bħala perċentwal tal-prezz CIF fil-fruntiera tal-Unjoni bid-dazju mhux imħallas. It-tqabbil wera li kien hemm dumping li jammonta għal 50-60 %.
            
         3.   MIŻURI
   
   
               (41)
            
            
               Minħabba dak li ntqal hawn fuq, il-Kummissjoni kkonkludiet li d-dazju antidumping definittiv impost fuq l-importazzjonijiet tal-aċidu ċitriku mill-Unjoni li joriġinaw mir-RPĊ qed issir ċirkumvenzjoni miegħu permezz tat-trasbord minn ġol-Malasja skont l-Artikolu 13(1) tar-Regolament bażiku.
            
         
               (42)
            
            
               Skont l-ewwel sentenza tal-Artikolu 13(1) tar-Regolament bażiku, il-miżuri fis-seħħ fuq l-importazzjonijiet tal-prodott ikkonċernat għandhom għaldaqstant jiġu estiżi għall-importazzjonijiet tal-prodott investigat, jiġifieri l-istess prodott iżda kkonsenjat mill-Malasja, kemm jekk iddikjarat li joriġina mill-Malasja kif ukoll jekk le.
            
         
               (43)
            
            
               Il-miżuri li għandhom jiġu estiżi huma dawk stabbiliti fl-Artikolu 1(2) tar-Regolament ta' Implimentazzjoni tal-Kummissjoni (UE) 2015/82, għall-“kumpaniji l-oħra kollha”, jiġifieri li bħalissa huwa d-dazju antidumping definittiv ta' 42,7 % applikabbli għall-prezz nett ħieles fil-fruntiera tal-Unjoni, qabel id-dazju.
            
         
               (44)
            
            
               Skont l-Artikoli 13(3) u 14(5) tar-Regolament bażiku, li jistipulaw li kull miżura estiża għandha tapplika għall-importazzjonijiet li daħlu fl-Unjoni skont ir-reġistrazzjoni imposta mir-Regolament tat-tnedija, għandhom jinġabru d-dazji fuq dawk l-importazzjonijiet reġistrati tal-aċidu ċitriku kkonsenjati mill-Malasja.
            
         4.   TALBIET GĦAL EŻENZJONI
   
   
               (45)
            
            
               Kif intqal fil-premessa (15) ħadd mill-produtturi fil-pajjiżi kkonċernat ma ppreżenta ruħu wara l-ftuħ tal-investigazzjoni. Għaldaqstant, ma saret l-ebda talba għal eżenzjoni mill-estensjoni possibbli tal-miżuri skont l-Artikolu 13(4) tar-Regolament bażiku.
            
         5.   ESPORTATURI ĠODDA
   
   
               (46)
            
            
               Mingħajr ħsara għall-Artikolu 11(3) tar-Regolament bażiku, il-produtturi fil-Malasja li ma ppreżentawx ruħhom f'dan il-proċediment u li ma esportawx il-prodott investigat lejn l-Unjoni fil-perjodu tar-rappurtar u li jikkunsidraw li jagħmlu talba għall-eżenzjoni mid-dazju antidumping estiż, skont l-Artikoli 11(4) u 13(4) tar-Regolament bażiku, se jkollhom jimlew formola ta' eżenzjoni sabiex jippermettu lill-Kummissjoni tistabbilixxi jekk eżenzjoni tistax tkun iġġustifikata. Din l-eżenzjoni tista' tingħata wara l-valutazzjoni tal-qagħda tas-suq, il-kapaċità ta' produzzjoni u l-użu tal-kapaċità, l-akkwist u l-bejgħ u l-probabbiltà tat-tkomplija tal-prattiki li għalihom ma jkunx hemmx raġuni valida jew ġustifikazzjoni ekonomika suffiċjenti u evidenza ta' dumping. Il-Kummissjoni normalment twettaq ukoll żjara ta' verifika fil-post. It-talba għandha tkun indirizzata lill-Kummissjoni, bl-informazzjoni rilevanti kollha, partikolarment kull modifika fl-attivitajiet tal-kumpanija li għandhom x'jaqsmu mal-produzzjoni u l-bejgħ.
            
         
               (47)
            
            
               Meta eżenzjoni tkun mistħoqqa, il-Kummissjoni, wara konsultazzjoni mal-Kumitat Konsultattiv, tipproponi l-emenda tal-miżuri estiżi fis-seħħ skont dan. Sussegwentement, kull eżenzjoni mogħtija se tkun immonitorjata sabiex tiġi żgurata l-konformità.
            
         6.   DIVULGAZZJONI
   
   Il-partijiet kollha interessati ġew mgħarrfa bil-fatti u l-kunsiderazzjonijiet essenzjali li wasslu għall-konklużjonijiet imsemmija u ġew mistiedna biex jikkummentaw. Ma sar l-ebda kumment.
   
               (48)
            
            
               Il-miżuri stipulati f'dan ir-Regolament huma konformi mal-opinjoni tal-Kumitat stabbilit bl-Artikolu 15(1) tar-Regolament (KE) Nru 1225/2009.
            
         ADOTTAT DAN IR-REGOLAMENT:
   Artikolu 1
   1.   Id-dazju antidumping definittiv applikabbli għall-“kumpaniji l-oħra kollha” impost permezz tal-Artikolu 1(2) tar-Regolament (KE) Nru 1193/2008 fuq l-importazzjonijiet tal-aċidu ċitriku li joriġinaw mir-Repubblika tal-Poplu taċ-Ċina, qiegħed b'hekk jiġi estiż għall-importazzjonijiet tal-aċidu ċitriku kkonsenjat mill-Malasja, kemm jekk dikjarat li joriġina mill-Malasja kif ukoll jekk le, u li bħalissa jaqa' taħt il-kodiċi NM 2918 14 00 (il-kodiċi TARIC 2918140010) u ex 2918 15 00 (il-kodiċi TARIC 2918150011).
   2.   Id-dazju estiż permezz tal-paragrafu 1 ta' dan l-Artikolu għandu jinġabar għall-importazzjonijiet ikkunsinjati mill-Malasja, kemm jekk iddikjarati li joriġinaw mill-Malasja kif ukoll jekk le, irreġistrati skont l-Artikolu 2 tar-Regolament ta' Implimentazzjoni (UE) 2015/706 u l-Artikoli 13(3) u 14(5) tar-Regolament (KE) Nru 1225/2009.
   3.   Sakemm ma jkunx speċifikat mod ieħor, japplikaw id-dispożizzjonijiet fis-seħħ dwar id-dazji doganali.
   Artikolu 2
   1.   It-talbiet għall-eżenzjoni mid-dazju, estiżi permezz tal-Artikolu 1, isiru bil-miktub f'waħda mil-lingwi uffiċjali tal-Unjoni Ewropea u jridu jkunu ffirmati minn persuna awtorizzata li tirrappreżenta lill-entità li qed titlob l-eżenzjoni. It-talba trid tintbagħat fl-indirizz li ġej:
   
               European Commission
            
         
               Directorate-General for Trade
            
         
               Directorate H
            
         
               Uffiċċju: CHAR 04/039
            
         
               1040 Bruxelles/Brussel
            
         
               BELGIQUE/BELGIË
            
         2.   F'konformità mal-Artikolu 13(4) tar-Regolament (KE) Nru 1225/2009, il-Kummissjoni tista', tawtorizza b'deċiżjoni l-eżenzjoni ta' importazzjonijiet, mill-kumpaniji li ma jevadux il-miżuri antidumping imposti mir-Regolament (UE) Nru 791/2011, mid-dazju estiż permezz tal-Artikolu 1.
   Artikolu 3
   L-awtoritajiet doganali huma b'dan mitluba jieqfu mir-reġistrazzjoni tal-importazzjonijiet, stabbilita skont l-Artikolu 2 tar-Regolament (UE) 2015/706.
   Artikolu 4
   Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-14 ta' Jannar 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 343, 22.12.2009, p. 51.
   
      (2)  Ir-Regolament tal-Kunsill (KE) Nru 1193/2008 tal-1 ta' Diċembru 2008 li jimponi dazju antidumping definittiv u jiġbor b'mod definittiv id-dazji provviżorji imposti fuq l-importazzjonijiet ta' aċidu ċitriku li joriġina mir-Repubblika Popolari taċ-Ċina (ĠU L 323, 3.12.2008, p. 1).
   
      (3)  Id-Deċiżjoni tal-Kummissjoni 2008/899/KE tat-2 ta' Diċembru 2008 li taċċetta l-impenji offruti b'rabta mal-proċediment tal-antidumping dwar l-importazzjonijiet ta' aċidu ċitriku li joriġina mir-Repubblika tal-Poplu taċ-Ċina (ĠU L 323, 3.12.2008, p. 62).
   
      (4)  Id-Deċiżjoni tal-Kummissjoni 2012/501/UE tas-7 ta' Settembru 2012 li temenda d-Deċiżjoni 2008/899/KE li taċċetta l-impenji offruti b'rabta mal-proċediment tal-antidumping dwar l-importazzjonijiet ta' aċidu ċitriku li joriġina mir-Repubblika tal-Poplu taċ-Ċina (ĠU L 244, 8.9.2012, p. 27).
   
      (5)  Ir-Regolament ta' Implimentazzjoni tal-Kummissjoni (UE) 2015/82 tal-21 ta' Jannar 2015 li jimponi dazju antidumping definittiv fuq l-importazzjonijiet ta' aċidu ċitriku li joriġinaw mir-Repubblika Popolari taċ-Ċina wara rieżami ta' skadenza skont l-Artikolu 11(2) tar-Regolament tal-Kunsill (KE) Nru 1225/2009 u ta' rieżamijiet interim parzjali skont l-Artikolu 11(3) tar-Regolament (KE) Nru 1225/2009 (ĠU L 15, 22.1.2015, p. 8.)
   
      (6)  Ir-Regolament ta' Implimentazzjoni tal-Kummissjoni (UE) 2015/706 tat-30 ta' April 2015 li jniedi investigazzjoni dwar il-possibilità ta' ċirkomvenzjoni tal-miżuri antidumping imposti mir-Regolament ta' Implimentazzjoni tal-Kummissjoni (UE) 2015/82 fuq l-importazzjonijiet ta' aċidu ċitriku li joriġinaw mir-Repubblika Popolari taċ-Ċina minn importazzjonijiet ta' aċidu ċitriku kkunsinnati mill-Malasja, kemm jekk iddikjarati li joriġinaw mill-Malasja u kemm jekk le, u li jagħmel tali importazzjonijiet soġġetti għar-reġistrazzjon (ĠU L 113, 1.5.2015, p. 38).
   
      (7)  Xi perjodi ta' din l-investigazzjoni, jiġifieri l-2011, 2012, u parzjalment il-perjodu ta' rappurtar kienu jikkoinċidu mal-perjodi ppubblikati fir-Regolament tar-rieżami tal-iskadenza (UE) 2015/82 imsemmi fil-premessa (4). Il-volumi tal-importazzjoni għal din l-investigazzjoni ġew aġġornati bl-aħħar dejta disponibbli fl-istatistika Comext; għalhekk iċ-ċifri jistgħu ma jikkorrispondux eżattament ma' dawk ippubblikati fir-Regolament tar-rieżami tal-iskadenza (UE) 2015/82.
   
      (8)  Id-dejta matul il-perjodu tar-rappurtar kienet aġġustata għal perjodu ta' tnax-il xahar.
   
      Sors: L-istatistika tal-COMEXT.
   
      (9)  Ir-Regolament ta' Implimentazzjoni tal-Kummissjoni (UE) 2015/82, il-premessa 167.
   
      (10)  www.worldfreightrates.com